ai4bharat/Pralekha huggingface dataset:
பாதுகாப்பு அமைச்சகம்
கடற்படை தளபதி ஓமன் பயணம்
கடற்படை தளபதி அட்மிரல் கரம்பிர் சிங், ஓமன் சென்றுள்ளார். அவர் நாளை முதல் செப்டம்பர் 29ம் தேதி வரை 3 நாள் அரசு முறைப் பயணம் மேற்கொள்கிறார். இந்தப் பயணம், ஓமனுடனான இருதரப்பு உறவுகளை ஒருங்கிணைக்கும் மற்றும் ராணுவ கூட்டுறவுக்கான புதிய வழிகளை ஆராயும்.
மஸ்கட்டில், ஓமன் கடற்படை கமாண்டர் ரியர் அட்மிரல் சைப் பின் நசீன் பின் மொஹ்சன் அல் அராபியுடன், அட்மிரல் கரம்பிர் சிங் இருதரப்பு பேச்சுவார்த்தை நடத்துகிறார்.
இந்த பயணத்தின் போது, ஓமன் நாட்டின் முப்படை உயர் அதிகாரிகளையும் கடற்படை தளபதி சந்தித்து பேசுகிறார். ஓமனில் உள்ள முக்கிய பாதுகாப்புப்படை தளங்களையும் அவர் பார்வையிடுகிறார்.
கடற்படை செயல்பாடுகள், பயிற்சிகள் உட்பட பல துறைகளில் இந்திய கடற்படை மற்றும் ஓமன் கடற்படை இணைந்து செயல்படுகின்றன. கடந்த 1993ம் ஆண்டு முதல் ‘நசீம் அல் பஹர்’ என்ற பெயரில், இரண்டாண்டுக்கு ஒரு முறை கூட்டு பயிற்சியிலும் இரு நாட்டு கடற்படைகளும் ஈடுபட்டுள்ளன. கடற்படை தளபதியின் ஓமன் பயணம், இரு நாட்டு கடற்படைகள் இடையேயான ஒத்துழைப்பை வளர்க்கும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1758251
(Visitor Counter : 167
சுகாதாரம் மற்றும் குடும்ப நலத்துறை அமைச்சகம்
இந்தியாவில் செலுத்தப்பட்ட மொத்த கொவிட்-19 தடுப்பூசி எண்ணிக்கை 219.63 கோடியைக் கடந்தது
இந்தியாவில் கொவிட்-19 தடுப்பூசியை பொறுத்தவரை இன்று காலை 7 மணி நிலவரப்படி 219.63 கோடிக்கும் அதிகமான  டோஸ்கள் செலுத்தப்பட்டுள்ளன
12-14 வயதிற்குட்பட்டோருக்கான கொவிட்-19 தடுப்பூசி, 16 மார்ச் 2022 முதல் செலுத்தப்பட்டு வருகிறது. இதுவரை, ஏறத்தாழ 4.12 கோடிக்கும் அதிகமான  இளம் பருவத்தினருக்கு கொவிட்-19 தடுப்பூசியின் முதல் டோஸ் செலுத்தப்பட்டுள்ளது. 18-59 வயதுடையவர்களுக்கு கொவிட்-19 முன்னெச்சரிக்கை தவணை தடுப்பூசி செலுத்தும் பணி 10 ஏப்ரல் 2022 அன்று தொடங்கியது..
இந்தியாவில் தற்போது சிகிச்சை பெறுவோரின் எண்ணிக்கை 17,912 மிகக் குறைவாக உள்ளது. நாட்டின் மொத்த நோய் தொற்று உள்ளவர்கள் தற்போது 0.04 சதவீதமாக உள்ளனர்.
இதை தொடர்ந்து இந்தியாவில் குணமடைந்தோர் விகிதம் 98.78 சதவீதமாக உள்ளது. கடந்த 24 மணி நேரத்தில் 1,723 பேர் குணமடைந்துள்ளனர். பெருந்தொற்றின் தொடக்கத்திலிருந்து இதுவரை குணமடைந்தோர் மொத்த எண்ணிக்கை 4,41,06,656.
இந்தியாவில் கடந்த 24 மணி நேரத்தில் 1,326 புதிய நோயாளிகள் பதிவு செய்யப்பட்டுள்ளனர்.
கடந்த 24 மணி நேரத்தில் 83,167 கொவிட் பரிசோதனைகள் செய்யப்பட்டன. இதுவரை மேற்கொள்ளப்பட்ட மொத்த பரிசோதனைகளின் எண்ணிக்கை 90.09 கோடி  வாராந்திரத் தொற்று 1.08 சதவீதமாக உள்ளது. தினசரித் தொற்று விகிதம் 1.59 சதவீதமாக பதிவாகியுள்ளது.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1872135
சுகாதாரம் மற்றும் குடும்ப நலத்துறை அமைச்சகம்
மாநிலங்களுக்கும், யூனியன் பிரதேசங்களுக்கும் 51.16 கோடிக்கும் அதிகமான கொவிட் தடுப்பூசிகள் விநியோகம்
நாடு தழுவிய தடுப்பூசித் திட்டத்தின் ஒரு பகுதியாக இந்திய அரசு இதுவரை, 51.16 கோடிக்கும் அதிகமான  கொவிட் தடுப்பூசி டோஸ்களை, மாநிலங்களுக்கும், யூனியன் பிரதேசங்களுக்கும் வழங்கியுள்ளது. மேலும், கூடுதலாக 20,49,220 தடுப்பூசிகள் வழங்கப்படவிருக்கின்றன.
இன்று காலை 8 மணி வரையிலான தரவுகளின் அடிப்படையில், மொத்தம் 49,19,73,961 டோஸ் தடுப்பூசி  பயன்படுத்தப்பட்டுள்ளது.
சுமார் 2.30 கோடி ) கொவிட் தடுப்பூசி டோஸ்கள், மாநிலங்கள், யூனியன் பிரதேசங்கள் மற்றும் தனியார் மருத்துவமனைகளின் கையிருப்பில் உள்ளன.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1743044
குடியரசுத் தலைவர் செயலகம்
அருணாச்சல் பிரதேஷ் சட்டமன்றத்தில் சிறப்பு அமர்வில் குடியரசு தலைவர் உரை
நவம்பர் 19-ம் தேதி ,இட்டா நகரில் அருணாச்சல் பிரதேஷ் சட்டப்பேரவையின் சிறப்புக் கூட்டத்தில் குடியரசு தலைவர் திரு.ராம் நாத் கோவிந்த் உரையாற்றினார்.
சட்டமன்ற உறுப்பினர்கள் இடையே உரையாற்றிய குடியரசு தலைவர், மக்களின் விருப்பங்களை நிறைவேற்றவும், பொது சேவை புரியவும் தாங்கள் தேர்ந்தெடுக்கப்பட்டுள்ளதை அவர்கள் நினைவில் கொள்ள வேண்டுமென்று வலியுறுத்தினார். தேர்லுக்குப் பின்னர், தங்களுக்கு வாக்களிக்காதவர்கள் உள்பட தொகுதியின் அனைத்து மக்களுக்கும் தாங்கள் பொதுவான பிரதிநிதிகள் என்பதை உறுப்பினர்கள் மறக்கக்கூடாது. சட்டமன்ற உறுப்பினர்கள் என்ற முறையில் ,அவர்கள் பொது நலன் மற்றும் பொது நம்பிக்கையின் பாதுகாவலர்கள் ஆவார்கள். மேம்படுத்தவும் மக்களின் வாழ்க்கையை, பொதுப் பிரச்சினைகளை தீர்க்கவும் ஏற்ற சட்டங்களை இயற்றும் கடமை அவர்களுக்கு உள்ளது. .
நாம் அனைவரும் வளமான கலாச்சாரம் மற்றும் பன்முகத் தன்மை கொண்ட நாட்டின் குடிமக்கள் என்று குடியரசு தலைவர் கூறினார். இந்தியாவில் உணவு, ஆடை அணிதல், பழக்க வழக்கங்கள், மதப்பாரம்பரியங்கள் ஆகியவற்றில் பல வேறுபாடுகள் உள்ளன. ஆனாலும் இந்த வேறுபாடுதான் நமது பலம். நம்மை ஒன்றுபடுத்தும் அம்சம் ஆகும். திருப்பதி ஆகட்டும், தவாங்கில் உள்ள புத்த மடம் ஆகட்டும் அவை அனைத்தும் நம்மை பெருமைப்படுத்தும் தலங்களாகும்.
வேற்றுமையில் ஒற்றுமை என்ற அருணாச்சல் பிரதேசின் அனுபவம் நமது நாட்டின் பாரம்பரியத்தை சிறப்பாக பிரதிபலிக்கிறது என்று குடியரசு தலைவர் குறிப்பிட்டார். மாநிலத்தில் பல இனம் மற்றும் மதத்தைச் சேர்ந்தவர்கள் நல்லிணக்கத்துடன் வசித்து வருகின்றனர்.. இது அனைத்து இந்தியர்களுக்கும் எடுத்துக்காட்டாகத் திகழ்கிறது.
நாட்டின் எல்லை மாநிலமாக அருணாச்சல் பிரதேஷ் இருப்பதால், அண்டை நாடுகளுடன் வர்த்தகம் மற்றும் தொழில் புரியும் அரிய வாய்ப்பு கிட்டியுள்ளது என்று குடியரசு தலைவர் கூறினார். கிழக்கு சார்ந்த கொள்கையின் அடிப்படையில், ஆசியான் நாடுகளுடனான இந்தியாவின் வர்த்தகம் மற்றும் பொருளாதார உறவுகளில் அருணாச்சல் பிரதேஷ் முக்கியத்துவம் வாயந்த மாநிலமாக திகழும் என்றும் குடியரசுத் தலைவர் கூறினார்.
முன்னதாக, இட்டா நகரில் ,விவேகானந்தா மையத்தின் 40-வது ஆண்டு நிறைவு தினத்தில் அவர் கலந்துகொண்டார்.
அந்த நிகழ்ச்சியில் பேசிய குடியரசு தலைவர், அருணாச்சல் பிரதேசில் கல்வித்துறையில் விவேகானந்தா மையம் சிறப்பான தொண்டாற்றி வருவதாக புகழ்ந்துரைத்தார். விவேகானந்தா மையத்தை சேர்ந்த பள்ளிகளில் குரு- சிஷய பாரம்பரியத்திலான குருகுல முறையை இன்னும் உயிர்ப்போடு பராமரிப்பது மகிழ்ச்சி அளிக்கிறது என்று அவர் கூறினார். யோகா, பிரணாயாமம், தியானம், சமஸ்கிருதம் போன்றவற்றின் மூலம் கடந்தகால இந்தியக் கலாச்சாரத்தை அவர்கள் பராமரித்து வருவதாக அவர் கூறினார்.
விவேகானந்தா மையப் பள்ளிகள் பாரம்பரிய ஞானத்துடன், நவீன அறிவியல் தொழில்நுட்பத்தின் கலவையாக திகழ்வது பெருமகிழ்ச்சியை தருகிறது என்று குடியரசு தலைவர் தெரிவித்தார்.
சுகாதாரம் மற்றும் குடும்ப நலத்துறை அமைச்சகம்
12வது இந்திய உறுப்புதான தினக் கொண்டாட்டம்: மத்திய சுகாதாரம் மற்றும் குடும்பநலத்துறை அமைச்சர் தலைமை தாங்கினார்
“Jeete ji Raktdaan, Marne ke baad Angadaan: This should be the motto of our life.”
‘‘உயிரோடு இருக்கும்போது இரத்த தானம், மரணத்துக்குப்பின் உறுப்பு தானம்: இதுவே நமது வாழ்க்கையின் லட்சியமாக இருக்க வேண்டும்’’ என மத்திய சுகாதாரம் மற்றும் குடும்ப நலத்துறை அமைச்சர் டாக்டர் மன்சுக் மாண்டவியா தெரிவித்தார்.
12வது இந்திய உறுப்புதான நிகழ்ச்சியில், மத்திய சுகாதாரம் மற்றும் குடும்ப நலத்துறை அமைச்சர் டாக்டர் மன்சுக் மாண்டவியா, இணையமைச்சர் டாக்டர் பாரதி பிரவீன் பவார் ஆகியோர் கலந்து கொண்டனர். இந்நிகழ்ச்சியில் இறந்தவர்களின் உறுப்புகளை தானம் அளிக்க சம்மதம் தெரிவித்த குடும்ப உறுப்பினர்கள் பாராட்டப்பட்டனர்.
இந்நிகழ்ச்சியில் மத்திய அமைச்சர் மன்சுக் மாண்டவியா பேசியதாவது:
நமது கலாச்சாரம், நல் அதிரஷ்டத்தை வலியுறுத்துகிறது. தனிநபரின் நலன் , சமுதாய நலனுடன் இணைந்துள்ளது. 12வது இந்திய உறுப்பு தான தினத்தில் பங்கேற்பது எனக்கு கிடைத்த பெருமை. இந்த நாள் உறுப்பு தானம் அளிப்பதை கொண்டாடுகிறது.
2010ம் ஆண்டு முதல், இந்திய உறுப்பு தான தினம் ஒவ்வொரு ஆண்டும் கொண்டாப்படுகிறது. இதில் உறுப்புதானம் அளித்தவர்கள் மற்றும் அவர்களின் குடும்பத்தினரின் பங்களிப்புகள் போற்றப்படும்.
குஜராத்தின் ஜாம்நகரைச் சேர்ந்த தீபக் என்பவர் உறுப்பு தானம் செய்துள்ளார். அவரது தந்தை உறுப்பு தானம் அளிக்க சம்மதம் தெரிவித்துள்ளார். மற்றவர்களையும் உறுப்பு தானம் செய்ய, அவர் அறிவுறுத்துகிறார். உறுப்பு மாற்று அறுவை சிகிச்சைக்கு, உறுப்புகளுக்குப் பற்றாக்குறை நிலவும் தகவலையும் அவர் பரப்புகிறார்.
உறுப்புகள் தானம் பற்றிய தயக்கத்தைப் போக்க சமூகம், மருத்துவர்கள், அரசுகள் மற்றும் ஊடகம் ஒருங்கிணைந்து செயல்பட்டு, நாடு முழுவதும் உறுப்பு தானம் செய்வதை அதிகரிக்க வேண்டும் என அவர் கூறினார்.
‘‘பொது நலனுடன் இருப்பதற்கும், சமூகத்திற்கு திருப்பி அளிக்கவும், இயற்கை வழங்கியுள்ள மற்றொரு முயற்சி உறுப்பு தானம்’’ என அவர் கூறினார்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1775562
••••
(Visitor Counter : 157
பிரதமர் அலுவலகம்
பாரத ரத்னா எம்.ஜி.ஆரின் பிறந்தநாளில், பிரதமர் புகழஞ்சலி
தமிழக முன்னாள் முதல்வர் டாக்டர் எம்.ஜி ராமசந்திரனின் பிறந்த நாளில், அவருக்கு பிரதமர் திரு நரேந்திர மோடி புகழஞ்சலி செலுத்தினார். திரைப்படங்கள் முதல் அரசியல் வரை, மக்கள் மனதில் ஆட்சி செய்தவர் எம்ஜிஆர் என அவர் கூறினார். நாட்டின் பல பகுதிகளிலில் இருந்து குஜராத்தில உள்ள கெவாடியாவுக்கு, 8 ரயில்கள் மற்றும் குஜராத்தில் பல ரயில்வே திட்டங்களை தொடங்கி வைக்கும் நிகழ்ச்சியில் திரு நரேந்திர மோடி பேசினார்.
அப்போது, கெவாடியாவுக்கு செல்லும் ரயில்களில் ஒன்று டாக்டர் எம்.ஜி.ராமச்சந்திரன் சென்ட்ரல் ரயில் நிலையத்திலிருந்து வருகிறது என குறிப்பிட்ட பிரதமர், பாரத ரத்னா எம்ஜிஆரின் பிறந்த நாளில் அவருக்கு புகழாரம் சூட்டினார்.
சினிமா மற்றும் அரசியலில் அவரது சாதனைகளை திரு நரேந்திர மோடி புகழ்ந்தார். எம்ஜிஆரின் அரசியல் பயணம் ஏழை மக்களுக்காக அர்ப்பணிக்கப்பட்டது என்றும் ஏழை மக்களின் கண்ணியமான வாழ்க்கைக்காக அவர் இடைவிடாது பாடுபட்டவர் என பிரதமர் குறிப்பிட்டார்.
அவரது கொள்கைகளை நிறைவேற்ற நாம் பணியாற்றுகிறோம் என்றும் அவருக்கு நன்றி செலுத்தும் விதமாக சென்னை சென்ட்ரல் ரயில் நிலையத்துக்கு எம்ஜிஆர் பெயர் வைக்கப்பட்டதை பிரதமர் நினைவு கூர்ந்தார்.
-----
(
குடியரசுத் தலைவர் செயலகம்
ஆக்ராவில் உள்ள டாக்டர் பீம்ராவ் அம்பேத்கர் பல்கலை கழகத்தின் 83வது பட்டமளிப்பு விழா – குடியரசு தலைவர் பங்கேற்க உள்ளார்
உத்தர பிரதேச மாநிலம் ஆக்ராவில் உள்ள டாக்டர் பீம்ராவ் அம்பேத்கர் பல்கலைக் கழகத்தின் 83வது பட்டமளிப்பு விழாவில் பங்கேற்க குடியரசுத் தலைவர் நாளை ஆக்ராவிற்கு பயணம் மேற்கொள்ள உள்ளார்.
பிரதமர் அலுவலகம்
கனடா ஓபன் 2023 போட்டியில் வெற்றி பெற்ற லக்ஷ்யா சென்னுக்கு பிரதமர் வாழ்த்து
கனடா ஓபன் 2023 போட்டியில் வெற்றி பெற்ற இந்திய பேட்மிண்டன் வீரர் லக்ஷ்யா சென்னுக்கு பிரதமர் திரு. நரேந்திர மோடி வாழ்த்து தெரிவித்துள்ளார்.
இது தொடர்பாக பிரதமர் வெளியிட்டுள்ள ட்விட்டர் பதிவில் கூறியிருப்பதாவது;
"கனடா ஓபன் 2023-ல் சிறப்பான வெற்றியைப் பெற்ற திறமையான @lakshya_sen-க்கு வாழ்த்துக்கள்!
அவரது வெற்றி அவருடைய விடாமுயற்சிக்கும் உறுதிக்கும் சான்றாகும். இது நம் தேசத்தையும் மிகுந்த பெருமை அடையச் செய்துள்ளது. அவரது அடுத்தடுத்த முயற்சிகளுக்கு எனது வாழ்த்துக்கள்" என்று தெரிவித்துள்ளார்.
சிறப்பு சேவைகள் மற்றும் கட்டுரைகள்
மாணவர்கள் விழிப்புணர்ச்சி திட்டம் மற்றும் சணல் நட்சத்திர மதிப்பீடு இந்தியா முத்திரையுடன் கூடிய பைகள் மாணவர்களுக்கு விநியோகம்
சணல் தொழில், இந்திய கிழக்கு பிராந்தியத்தில், குறிப்பாக மேற்கு வங்கத்தில் உள்ள முக்கிய தொழில்களில் ஒன்றாகும். தங்க இழை என்று அழைக்கப்படும் சணல், இயற்கையான, புதுப்பிக்கத்தக்க, மக்கும் மற்றும் பாதுகாப்பான பேக்கேஜிங்கிற்கான அனைத்து தரங்களையும் பூர்த்தி செய்கிறது. தேசிய சணல் வாரியம், சணல் துறையின் ஒட்டுமொத்த வளர்ச்சி மற்றும் மேம்பாட்டிற்காக பல்வேறு நடவடிக்கைகள்/ஊக்குவிப்பு திட்டங்களை மேற்கொள்கிறது.
தேசிய சணல் வாரியம்,  75-வது ஆண்டு சுதந்திரதின கொண்டாட்டத்தின் ஒரு பகுதியாக சென்னையில் உள்ள பிரபல ஸ்டெல்லா மேரிஸ் கல்லூரியில், 2022, செப்டம்பர் 19 அன்று கொண்டாடப்பட்டது.
புதிதாக அறிமுகப்படுத்தப்பட்ட சணல் நட்சத்திர மதிப்பீடு முத்திரை குறித்த விழிப்புணர்வை மாணவர்களிடையே ஏற்படுத்துவதற்காக, NJB , 1,000 சணல் பைகளை இலவசமாக  விநியோகிக்க பட்டது. “சணல் நட்சத்திர மதிப்பீடு முத்திரை” இந்திய சணல் தயாரிப்புகளை மேம்படுத்துவதற்கும் மற்றும் பாதுகாப்பதற்கும் இந்திய அரசின் ஜவுளி அமைச்சகத்தின் ஒரு புதிய முயற்சி ஆகும்.
“சணல் நட்சத்திர மதிப்பீடு முத்திரை”
முனைவர் ரெஜி மணிமேகலா, துணை முதல்வர், மற்றும் முனைவர் ஷைனி ஜான் வைரமன், துணை முதல்வர், ஸ்டெல்லா மேரிஸ் கல்லூரி, இருவரும் நிகழ்ச்சிக்கு தலைமை தாங்கி, சணல் நட்சத்திர மதிப்பீடு முத்திரை அச்சிடப்பட்ட சணல் பைகளை மாணவர்களுக்கு வழங்கினார்கள். சணல் பன்முகப்படுத்தப்பட்ட பொருட்களின் பல்வேறு பயன்பாடுகள் பற்றிய காணொலி விளக்கக்காட்சி காட்சிப்படுத்தப்பட்டது மற்றும் பிளாஸ்டிக் பொருட்களின் அபாயங்கள், என்ஜேபி-யின் தென் மண்டல துணை இயக்குனர் திரு.டி.அய்யப்பன் சுட்டிக்காட்டினார்.
இந்தியா முழுவதும், ஒருமுறை மட்டுமே பயன்படுத்தும் பிளாஸ்டிக்கிற்கு தடை விதிக்கப்பட்டுள்ளதைக் கருத்தில் கொண்டு, எதிர்காலத்திலும், வருங்கால தலைமுறையைக் காப்பாற்றுவதற்கும் ஒருமுறை மட்டுமே பயன்படுத்தக்கூடிய பிளாஸ்டிக் பைகளை பயன்படுத்தாமல் இருக்கவும், சுற்றுச்சூழலுக்கு உகந்த சணல் பைகளைப் பயன்படுத்தவும் திரு.டி.அய்யப்பன் அறிவுறுத்தினார். முனைவர் ரெஜி மணிமேகலா, துணை முதல்வர், ஸ்டெல்லா மேரிஸ் கல்லூரி நிகழ்ச்சிக்கான அனைத்து ஏற்பாடுகளையும் செய்தார் .
உள்துறை அமைச்சகம்
போதைப் பொருள் கட்டுப்பாட்டில் ஒத்துழைப்பு: இந்தியா-மியான்மர் இடையே 5வது இருதரப்புக் கூட்டம்
போதைப் பொருள் கட்டுப்பாட்டில் ஒத்துழைப்புடன் செயல்படுவது குறித்து, இந்தியா - மியான்மர் இடையே 5வது இருதரப்புக் கூட்டம் காணொலி காட்சி மூலம் டிசம்பர் 10ம் தேதி நடந்தது.
இதில், இந்தியா தரப்பில் போதைப் பொருள் கட்டுப்பாடுப் பிரிவும், மியான்மர் சார்பில் போதைப் பொருள் கட்டுப்பாடு மத்தியக் குழுவும் பங்கேற்று ஆலோசனை நடத்தின. இந்தியக் குழுவுக்கு போதைப் பொருள் கட்டுப்பாட்டுப் பிரிவு இயக்குனர் திரு ராகேஷ் அஸ்தானா தலைமை தாங்கினார். மியான்மர் குழுவுக்கு அந்நாட்டின் போதைப்பொருள் தடுப்பு பிரிவு கமாண்டரும், போதைப் பொருள் கட்டுப்பாடு மத்தியக் குழுவின் இணை இயக்குனருமான பிரிகேடியர் ஜெனரல் வின் நயிங் கலந்து கொண்டார்.
இந்தியாவில் ஹெராயின் மற்றும் அம்பேட்டாமைன் போதைப் பொருள் கடத்தல், மியான்மர் எல்லையை ஒட்டிய வடகிழக்கு மாநிலங்களில் அதிகமாக இருப்பதாக திரு ராகேஷ் அஸ்தானா சுட்டிக் காட்டினார். இந்தியா-மியான்மர் எல்லையைத் தவிர்த்து, வங்காள விரிகுடா கடல் மார்க்கமாகவும் போதைப் பொருள் கடத்தல் நடைபெறுவது இரு நாடுகளுக்கும் புதிய சவாலாக உள்ளது.
போதைப் பொருள் அச்சுறுத்தலை முறியடிக்க, மியான்மருடன் தற்போதுள்ள தகவல் பரிமாற்ற வசதிகளை வலுப்படுத்துவதாக, இந்தியாவின் போதைப் பொருள் கட்டுப்பாட்டுப் பிரிவு உறுதி அளித்துள்ளது.
போதைப் பொருள் கட்டுப்பாட்டில் இரு நாடுகள் இடையேயான ஒத்துழைப்பு கடந்த சில ஆண்டுகளாக அதிகரித்தாலும், ‘யாபா’ என்ற மெத்தாஅம்பேட்டாமைன் போதை பொருள் மாத்திரைகள் உற்பத்தி அதிகரித்து வருவதாக மியான்மர் கமாண்டர் வின் நயிங் கவலை தெரிவித்தார்.
உளவுத் தகவல்களை சரியான நேரத்தில் பகிர்ந்து கொள்ளவும், போதைப் பொருள் கைப்பற்றப்படும்போது தொடர் விசாரணைகளை மேற்கொள்ளவும் இரு நாடுகளும் ஒப்புக் கொண்டன.
போதைப் பொருள் தடுப்புச் சட்டத்தை அமல்படுத்துவதில், தற்போதுள்ள ஒத்துழைப்பை வலுப்படுத்த எல்லை பாதுகாப்புப் படை அதிகாரிகள் அளவிலான சந்திப்பை தொடர்ந்து நடத்தவும் இரு தரப்பினரும் ஒப்புக் கொண்டனர்.
சட்டவிரோதமாக கொண்டு வரப்படும் அல்லது அனுப்பப்படும் போதைப் பொருட்கள் பற்றிய தகவல்களை இரு நாடுகளும் பகிர்ந்து கொள்ளவும், போதை பொருள் கடத்தலைத் தடுப்பதில், தகவல் தொழில்நுட்பத்தைப் பயன்படுத்தவும் இரு நாடுகளும் ஒப்புக் கொண்டன.
மேலும் விவரங்களுக்கு இந்த ஆங்கில செய்திக் குறிப்பைக் காணவும்
https://pib.gov.in/PressReleasePage.aspx?PRID=1679958
மத்திய அமைச்சரவை
தில்லி மெட்ரோ 4ஆம் கட்ட திட்டத்திற்கு மத்திய அமைச்சரவை ஒப்புதல்
3 வழித்தடங்களில் 61.679 கிலோ மீட்டர் தூரத்திற்கு 17 சுரங்கப்பாதை மற்றும் 29 உயர்நிலை ரயில் நிலையங்கள்
ஏரோசிட்டிக்கும் துக்ளகாபாதுக்கும் இடையே 15 ரயில் நிலையங்கள்
ஆர்.கே.ஆஷ்ரமத்திலிருந்தில் ஜனக்புரி மேற்கிற்கு இடையே 25 ரயில் நிலையங்கள்
மவுஜ்பூருக்கும் முகுந்த்பூருக்கும் இடையே 6 ரயில் நிலையங்கள்
தில்லி மெட்ரோவில் 3 வழித்தடங்களை உள்ளடக்கிய 4-ஆம் கட்ட திட்டத்திற்கு பிரதமர் திரு.நரேந்திர மோடி தலைமையிலான மத்திய அமைச்சரவை ஒப்புதல் அளித்துள்ளது. 3 வழித்தடங்கள் மொத்தம் 61.679 கிலோ மீட்டர் நீளமானதாகும். மொத்தமுள்ள 61.679 கிலோ மீட்டரில் 22.359 கிலோ மீட்டர் சுரங்கப்பாதையாகவும், 39.320 கிலோ மீட்டர் உயர் நிலையிலும் கட்டப்படும். இவ்வழித்தடங்களில் உள்ள 46 ரயில் நிலையங்களில் 17 ரயில் நிலையங்கள் சுரங்கப்பாதையிலும் மீதமுள்ள 29 ரயில் நிலையங்கள் உயர்நிலை தளங்களிலும் கட்டப்படும்.
இந்த 3 வழித்தடங்களும், ரூ.24,948.65 கோடி மதிப்பீட்டில் கட்டி முடிக்கப்படும். இந்தத் திட்டம் தில்லி மெட்ரோ ரயில் கழகம், மத்திய அரசின் தற்போதுள்ள 50:50 சிறப்பு நோக்க வாகன அமைப்பு மற்றும் தில்லியில் தேசிய தலைநகர் பிரதேச அரசு ஆகியவற்றால் செயல்படுத்தப்படும்.
ஆயுஷ்
பாரம்பரிய மருத்துவ அறிவியல் குறித்த ஆய்வு
புதுதில்லியில் உள்ள மத்திய ஆயுர்வேத அறிவியல் ஆராய்ச்சிக் கவுன்சில், ஆயுஷ் முறைகளின் பழங்கால கையெழுத்துப் பிரதிகள் மற்றும் நூல்களை சேகரித்தல், புத்துயிரூட்டுதல் மற்றும் மீட்டெடுக்கும் பணியை செய்கிறது. ஹைதராபாதில் உள்ள இந்திய மருத்துவப் பாரம்பரியத்தின் தேசிய நிறுவனம் மருத்துவ-வரலாற்று நூலகத்தைப் பராமரிக்கிறது.
இந்த நூலகத்தில் மருத்துவ வரலாற்றின் பல்வேறு அம்சங்கள் மற்றும் பிரிவுகள் பற்றிய சுமார் 10384 நூல்கள்  உள்ளன. ஆயுஷ் முறைகள் மற்றும் ஐரோப்பிய மருத்துவத்தின் பல பாரம்பரிய நூல்கள் சேகரிப்பில் உள்ளன. சில முதல் பதிப்புகளும் இவற்றில் அடங்கும்.
இந்த நூலகத்தில் 285 கையெழுத்துப் பிரதிகள்  உள்ளன, இவற்றில் 173 ஆயுர்வேதம் பற்றியவை; 106 யுனானி மருத்துவ முறை மற்றும் 06 சித்த மருத்துவ முறை பற்றியவை.
இதேபோல், சித்தா ஆராய்ச்சிக்கான மத்திய கவுன்சில்  தமிழ் உரைநடையில் உள்ள பழங்கால சித்த இலக்கியங்களைப் புரிந்துகொண்டு அவற்றைத் தமிழ் மற்றும் ஆங்கில மொழிகளில் மொழிபெயர்த்துள்ளது.
ஆயுஷ் அமைச்சர் திரு சர்பானந்த சோனாவால் இன்று மாநிலங்களவையில் எழுத்துபூர்வமாக அளித்த பதிலில் இந்தத் தகவலைத் தெரிவித்தார்.
மனித வள மேம்பாட்டு அமைச்சகம்
வாரணாசியில் உள்ள மகாகவி சுப்பிரமணிய பாரதியாரின் இல்லத்திற்கு மத்திய கல்வித்துறை அமைச்சர் திரு தர்மேந்திர பிரதான் நேரில் சென்று பாரதியாரின் மருமகனை சந்தித்து உரையாடினார்
வாரணாசியில் உள்ள மகாகவி சுப்பிரமணிய பாரதியாரின் இல்லத்திற்கு மத்திய கல்வித்துறை அமைச்சர் திரு தர்மேந்திர பிரதான் நேரில் சென்று பாரதியாரின் மருமகனை சந்தித்தார். தமிழுக்கு மகாகவி பாரதியார் ஆற்றிய அரும்பெரும் பணிகள் குறித்து கேட்டறிந்தார். தமிழகத்திற்கும் காசிக்கும் இடையே உள்ள பண்டைய கலாச்சாரம் மற்றும் பாரம்பரிய உறவுகள் குறித்து இன்றயை இளம் தலைமுறையினருக்கு எடுத்துரைக்கும் வகையில் காசி – தமிழ் சங்கமம் நிகழ்ச்சி வாரணாசியில் நேற்று தொடங்கி நடைபெற்று வருகிறது.
இதையொட்டி வாரணாசி சென்றுள்ள மத்திய கல்வித்துறை அமைச்சர் திரு தர்மேந்திர பிரதான் அங்கு கங்கை நதியின் அனுமன் படித்துறையையொட்டி அமைந்துள்ள மகாகவி பாரதியாரின் இல்லத்தை பார்வையிட்டார். அங்கு பாரதியாரின் 96 வயது மருமகன் திரு கே வி கிருஷ்ணனை சந்தித்து பாரதியாரின் நினைவுகள் குறித்து கலந்துரையாடினார்.
வாரணாசியில் உள்ள பனாரஸ் பல்கலைக்கழகத்தில் மத்திய அரசின் கலாச்சாரத்துறை சார்பில் நடத்தப்பட்டு வரும் இந்த நிகழ்ச்சியை பிரதமர் திரு நரேந்திர மோடி நாளை முறைப்படி தொடங்கிவைக்கிறார். நாட்டின் 75-வது சுதந்திர தின நிறைவுக் கொண்டாட்டத்தையொட்டி இந்நிகழ்ச்சி நடத்தப்படுகிறது. அடுத்த மாதம் 16ம் தேதி வரை நடைபெறும் இந்த சங்கம நிகழ்ச்சியில் தமிழகத்தைச் சேர்ந்த 2,000க்கும் மேற்பட்டோர் பங்கேற்க உள்ளனர். கல்வியாளர்கள், மாணவர்கள் உள்ளிட்ட பல்வேறு பிரிவுகளைச் சேர்ந்தவர்களும் இதில் இடம் பெறுகின்றனர் .
மீன்வளம், கால்நடை பராமரிப்பு மற்றும் பால்வளத் துறை அமைச்சகம்
கடந்த இரண்டு நிதி ஆண்டுகளில் 35 மாநிலங்கள்/யூனியன் பிரதேசங்கள் மற்றும் இதர அமல்படுத்தும் முகமைகளின் ரூ.12,035.07 கோடி மதிப்பிலான பரிந்துரைகளுக்கு பிரதமரின் மீன்வள மேம்பாட்டுத் திட்டம் ஒப்புதல் அளித்துள்ளது
கடந்த இரண்டு நிதி ஆண்டுகளின் போது 35 மாநிலங்கள்/யூனியன் பிரதேசங்கள் மற்றும் இதர அமல்படுத்தும் முகைமைகளின் ரூ.12,035.07 கோடி மதிப்பிலான பரிந்துரைகளுக்கு பிரதமரின் மீன்வள மேம்பாட்டுத் திட்டத்தின் கீழ் மீன்வளம், கால்நடை பராமரிப்பு மற்றும் பால்வளத்துறை அமைச்சகம், மீன்வளத்துறை ஒப்புதல் அளித்துள்ளது. இதில் மத்திய அரசின் பங்கீடு ரூ.4,536.36 கோடி ஆகும். நாட்டில் மீன் உற்பத்தி இதுவரை இல்லாத அளவாக 2021-22ம் நிதியாண்டில் 162.48 லட்சம் டன்னாக இருந்தது. கடந்த 2019-20ம் ஆண்டில் 141.63 லட்சம் டன் மீன் உற்பத்தி செய்யப்பட்டது. கடந்த 3 ஆண்டுகளில் உற்பத்தி 14.72% அதிகரித்துள்ளது.
இத்தகவலை மத்திய மீன்வளம், கால்நடைப் பராமரிப்பு, பால்வளத்துறை அமைச்சர் திரு.பர்ஷோத்தம் ரூபாலா மக்களவையில் இன்று எழுத்துப்பூர்வமாக தெரிவித்தார்.
புவி அறிவியல் அமைச்சகம்
புவி அறிவியல் அமைச்சகத்தின் நிறுவன நாளன்று, அமைச்சகம், அறிவு ஆதார மைய நெட்வொர்க்  ஒன்றைத் துவக்கியுள்ளது
அமைச்சகம், உலகத்தரம் வாய்ந்த, அறிவு ஆதார மைய நெட்வொர்க் ஒன்றை உருவாக்க திட்டமிட்டுள்ளது. தகவல் தொழில்நுட்பத் துறையில் ஏற்பட்டுள்ள வியத்தகு வளர்ச்சிகளைக் கருத்தில் கொண்டு, தற்போது புவி அறிவியல் அமைச்சகத்தின் பாரம்பரிய நூலகங்கள், உயர் தரம் கொண்ட அறிவு ஆதார மையமாக மேம்படுத்தப்படும். இந்த அறிவு ஆதார மையங்கள் ஒன்றோடு ஒன்று இணைந்தவையாக இருக்கும். இவை அனைத்தும் கே ஆர் சி நெட் இணையதளத்துடன் ஒருங்கிணைக்கப்பட்டிருக்கும். புவி அறிவியல் மைய அமைச்சகத்தின் அறிவுசார் உலகத்துக்குள் நுழைவதற்கான ஒற்றை முனை வழியாக இது செயல்படும்.
மிகச் சிறப்பான முறையில் இயங்கும், மேம்படுத்தப்பட்ட ஒருங்கிணைக்கப்பட்ட கே ஆர் சி நெட் இணையதளம் மூலமாக, புவி அறிவியல் அமைச்சகத்தின் அனைத்து அறிவு ஆதாரங்களையும், சேவைகளையும் 24 மணி நேரமும் பெறமுடியும். இதற்கான பரிசோதனை அளவிலான திட்டம், புவி அறிவியல் அமைச்சகத்தின் தலைமையகத்தில் உருவாக்கப்பட்டுள்ளது. இது புவி அறிவியல் அமைச்சகத்தின் கீழ் செயல்படும் பிற அமைப்புகளின் தளங்களுடன் ஒருங்கிணைக்கப்படும்.
பாதுகாப்பு அமைச்சகம்
கத்ராவில் காட்டுத் தீயை அணைக்க இந்திய விமானப் படையின் முயற்சிகள்
கத்ராவில் பற்றியெரியும் காட்டுத்தீயை அணைக்கும் பணியில் எம்.எல்.எச். ரக ஹெலிகாப்டர்களை பாம்பி பக்கெட்களுடன் இந்திய விமானப் படை ஈடுபடுத்தியுள்ளது. டேரிங் டிராகன்ஸ் மற்றும் ஸ்நோ லெபர்ட்ஸ் பிரிவுகளில் இருந்து தலா ஒன்று என இரு ஹெலிகாப்டர்கள் இன்று காலை முதல் தனது தீயணைப்பு பணிகளைத் தொடங்கின. ரீசி நீர்தேக்கத்தில் இருந்து நீரை நிரப்பிக்கொண்ட இந்த ஹெலிகாப்டரில் ஒரே நேரத்தில் 2500 லிட்டர் நீரை கொண்டு செல்ல முடியும்.
இந்த நடவடிக்கையில் உள்ள குழப்பமான நிலையை மதிப்பிடுவதற்காக இந்தப் பகுதியில் ஆய்வுப் பணிகள் நேற்று மேற்கொள்ளப்பட்டன.
(Visitor Counter : 65
பஞ்சாயத்து ராஜ் அமைச்சகம்
நாடு முழுவதும் உள்ள கிராம பஞ்சாயத்துகளுடன் ஏப்ரல் 24 ம் தேதி ஆலோசனை நடத்துகிறார் பிரதமர் நரேந்திர மோடி
நாடு முழுவதும் உள்ள பல்வேறு கிராம பஞ்சாயத்துகளுக்கு பிரதமர் திரு.நரேந்திர மோடி, ஏப்ரல் 24ம் தேதி உரையாற்றுகிறார். தேசிய பஞ்சாயத்து ராஜ் தினம் கொண்டாடப்படும் நாளில் பிரதமர் உரையாற்ற உள்ளார்.
பொது முடக்கம் காரணமாக, சமூக இடைவெளியை நாடு கடைபிடித்துவரும் நிலையில், நிகழ்ச்சியில் கலந்துகொள்வோருடன் காணொலி காட்சி மூலம் பிரதமர் கலந்துரையாட உள்ளார்.
இந்த நிகழ்ச்சியின்போது, ஒருங்கிணைந்த- கிராம சுவராஜ் இணையதளம் மற்றும் மொபைல் செயலியை திரு.நரேந்திர மோடி தொடங்கி வைக்கிறார்.
பஞ்சாயத்து ராஜ் அமைச்சகத்தின் புதிய முயற்சியாக ஒருங்கிணைந்த வலைதளம் அமைந்துள்ளது. இது, கிராம பஞ்சாயத்துகள், தங்களது கிராம பஞ்சாயத்து மேம்பாட்டு திட்டத்தைத் தயார் செய்து அமல்படுத்த தனி வழிமுறையாக இருக்கும்.
இந்த நிகழ்ச்சியின்போது, ஸ்வமித்வா திட்டத்தை பிரதமர் தொடங்கிவைக்க உள்ளார். இந்தத் திட்டம், கிராமப்புற இந்தியாவுக்கு ஒருங்கிணைந்து சொத்து சரிபார்த்தல் முறையை வழங்குகிறது; கிராமப்பகுதிகளில் மக்கள் வசிக்கும் பகுதிகள் அதிநவீன மதிப்பீட்டு முறைகள் மூலம் வரையறுக்கப்படும் – ஆளில்லா வான்வழி கண்காணிப்பு கருவிகள்  தொழில்நுட்பத்துடன் பஞ்சாயத்து ராஜ் அமைச்சகம், மாநில பஞ்சாயத்து ராஜ் துறை, மாநில வருவாய்த் துறை மற்றும் இந்திய கணக்கீட்டு அமைப்பு ஆகியவை இணைந்து செயல்படும்.
ஒவ்வொரு ஆண்டும் இந்த நிகழ்ச்சியின்போது, பொதுமக்களுக்கான சரக்குகள் மற்றும் சேவைகள் வழங்குவதை மேம்படுத்துவதில் சிறப்பாக பணியாற்றும் பஞ்சாயத்துகளை ஊக்குவிக்கும் திட்டத்தின்கீழ், நாடு முழுவதும் சிறப்பாக செயல்படும் பஞ்சாயத்துகள் / மாநிலங்கள் / யூனியன் பிரதேசங்களுக்கு பஞ்சாயத்து ராஜ் அமைச்சகம் விருது வழங்கி கவுரவிக்கும். இந்த ஆண்டில், நானாஜி தேஷ்முக் ராஷ்ட்ரிய கவுரவ் கிராம சபைக்கான விருது, குழந்தைகளுக்கு ஆதரவான கிராம பஞ்சாயத்துக்கான விருது, கிராம பஞ்சாயத்து மேம்பாட்டுத் திட்ட விருது ஆகிய 3 விருதுகள் இறுதி செய்யப்பட்டுள்ளன. இவை தொடர்புடைய மாநிலங்கள்/யூனியன் பிரதேசங்களுடன் பகிர்ந்துகொள்ளப்படும்.
(
அறிவியல் மற்றும் தொழில்நுட்பத்துறை
காலநிலை மாற்றம் போன்ற புதிய மற்றும் வளர்ந்து வரும் சவால்களுக்கு பங்களிக்கும் அனைத்து துறைகளிலும் அறிவியல் மற்றும் தொழில்நுட்பத் துறையில் முதலீடு செய்ய அத்துறை செயலாளர் வேண்டுகோள்
அறிவியல் மற்றும் தொழில்நுட்பத் துறையின் 51 ஆண்டுகள், துறை எவ்வளவு சாதித்து உள்ளது என்பதை சுயபரிசோதனை செய்வதற்கும், முன்னோக்கிச் செல்லும் வழியை உருவாக்குவதற்கும் சந்தர்ப்பமாக அமைந்து உள்ளது என்று அத்துறையின் செயலாளர் டாக்டர் எஸ் சந்திரசேகர் இன்று அறிவியல் மற்றும் தொழில்நுட்பத் துறையின் 52 வது நிறுவன தின விழாவில் தெரிவித்தார்.
நாட்டில் அறிவியல் மற்றும் தொழில்நுட்ப ஆராய்ச்சிக்கு நிதியளிப்பதற்காக அறிவியல் மற்றும் தொழில்நுட்பத்துறை உருவாக்கப்பட்டது. பின்னர், ஆராய்ச்சிக்கான மொழிபெயர்ப்பும் இந்த அமைப்பு செய்து வருகிறது.
பெருந்தொற்றை சமாளிக்க அறிவியல் மற்றும் தொழில்நுட்பத் துறைக்கு பெரும் பங்காற்றியது. எவ்வாறாயினும், புதிய சவால்கள் உருவாகி வருகின்றன. மேலும் இந்த சவால்களை எதிர்கொள்ள நாட்டிற்கு உதவ இத்துறை தன்னை தயார்படுத்திக் கொள்ள வேண்டும் என்று செயலாளர் சுட்டிக்காட்டினார்.
உலகளாவிய காலநிலை மாற்ற சவாலை உதாரணமாக வரைந்த டாக்டர் சந்திரசேகர், புவி வெப்பமடைதலுக்கு பங்களிக்கும் துறைகளில் டிஎஸ்டி முதலீடு செய்ய வேண்டும் என்று கூறினார். "நாம் அதிக விவேகத்துடன் இருக்க வேண்டும், சவால்களுக்கு அதிக விழிப்புணர்வுடன் இருக்க வேண்டும் மற்றும் நிலையான சிறந்த தொழில்நுட்பங்களை உருவாக்க வேண்டும். எங்கள் வேலையை எப்படி சிறப்பாகவும் சிறப்பாகவும் செய்வது என்பது பற்றி நாங்கள் எங்கள் வீட்டுப்பாடங்களைச் செய்ய வேண்டும், ”என்று அவர் மேலும் கூறினார்.
டாக்டர் சந்திரசேகர் அனைத்துப் பிரிவுகள் மற்றும் தன்னாட்சி நிறுவனங்களின் முயற்சிகளை பாராட்டினார்.
நித்தியமான மற்றும் அனைத்தையும் உள்ளடக்கிய ஒரு துறையில் பணியாற்றும் நாம் அதிர்ஷ்டசாலிகள். இங்கு தயாரிக்கப்படும் தடுப்பூசி மற்றும் இங்கு உருவாக்கப்பட்ட தொழில்நுட்பம் உலகின் பல்வேறு பகுதிகளில் பயன்படுத்தப்பட உள்ளன. எனவே அறிவியல் மற்றும் தொழில்நுட்பத் துறையின் பலன்களை மிகவும் பயனுள்ள வழிகளில் அடைய உதவும் வழிகளை நாம் சிந்திக்க வேண்டும்,” என்று செயலாளர் வலியுறுத்தினார்.
அறிவியல் தொழில்நுட்பத்துறை தாய்த் துறையாக இருந்ததை எடுத்துரைத்த புவி அறிவியல் அமைச்சகத்தின் செயலாளர் டாக்டர் எம். ரவிச்சந்திரன், இரு துறைகளும் மிகவும் நெருக்கமாகவும், ஒன்றுக்கொன்று பூர்த்தி செய்யக்கூடிய பகுதிகளிலும் செயல்படுவது அவசியம் என்றார்.
மேலும் விவரங்களுக்கு இந்த ஆங்கில செய்தி குறிப்பை காணவும்: https://pib.gov.in/PressReleasePage.aspx?PRID=1823904